b'\n_START_ARTICLE_\nVideo\n_START_PARAGRAPH_\nVideo (latinsko za Jaz vidim) je tehnika elektronskega ali digitalnega zajemanja, snemanja, procesiranja, shranjevanja, predvajanja ter rekonstruiranja posnetkov. Tehnika videa je bila najprej uporabljena za televizijo, kasneje pa se je razvila v ve\xc4\x8d razli\xc4\x8dnih formatov, ki omogo\xc4\x8dajo tudi snemanje doma\xc4\x8dim uporabnikom. Videoposnetke si lahko danes ogledujemo preko interneta na ra\xc4\x8dunalni\xc5\xa1kih zaslonih._NEWLINE_Video je tudi samostojen medij, ki ga od TV lo\xc4\x8duje necentralizirano odajanje ter od filma monta\xc5\xbea v ploskvi (t. i. mise en pages, prim. Pascal Bonitzer: Slepo polje). Za Vil\xc3\xa9ma Flusserja je video zrcalo s spominom (Kommunikologie weiter denken), za medij je centralnega pomena realno\xc4\x8dasovno predvajanje slike na monitorju, ki tako vstopa v dialog z reakcijami gledalcev in akterjev na posnetku (Digitalni videz, Umbruch der menschlichen Beziehungen). _NEWLINE_Prim. Vaupoti\xc4\x8d, Ale\xc5\xa1: "Smisel videa" v Video, et gaudeo (ur. Narvika Bovcon, Ale\xc5\xa1 Vaupoti\xc4\x8d). Ljubljana: ZDSLU, 2014. 2\xe2\x80\x934. <http://black.fri.uni-lj.si/15sec/videoetgaudeo-katalog-reduced.pdf>'